تورکیه‌نین باش ناظیر معاوینی وئیسی کایناک اولوسلار آراسی قوه‌لرین سوریه‌ده‌کی مقصدی ترور تشکیلاتی داعشی یوخ ائتمک دئییل، بؤلگه‌ده‌کی اهالینی بوشالتماق اولدوغونو سویله‌دی.
تورکیه‌نین کاهرامان ماراش ولایتینده مختلیف گؤروش‌لرده کئچیرن باش ناظیر معاوینی گوندمی دیرلندیردی.
وئیسی کایناک بیلدیردی کی: اویون بؤیوک‌دور. اولوسلار آراسی قوه‌لرین مقصدی داعشی یوخ ائتمک دئییل، اورادا یاشایان تورکمنی، عربی، ، سنی کوردی اورا‌دان سورمک، اورانی بوشالتماق، داعش تمیزلیگی دئیه ترور تشکیلاتی پ.ک.ک-نین سوریه قولو اولان "پ.ی.د"نی اورایا یئرلش‌دیرمک" دئدی .
غازی آنتپده داعش‌ین بومبا‌لی هوجومون‌دان سونرا تورکیه سلاحلی قوه‌لری‌نین جرابلسا گیردیگینی خاطیرلا‌دان وئیسی کایناک تورکیه اوردوسونون جمعی 3 گون ایچینده جرابلسو ترتمیز حالا گتیردیگینی وورغولایا‌راق دئدی: عملیاتدان 15 گون کئچدی. تاسف لر اولسون کی شهیدلریمیز وار. بیر نئچه تانکیمیز دا ووراولدو. اما اساس مسئله اودور کی، 800 کیلومتر ساحه‌ده داعش و پ.ی.د تمیزلندی.
